**SPECIFICAȚII TEHNICE**

privind achiziționarea de servicii de evaluare externă necesare implementării Cadrului general de obligațiuni destinate protejării mediului înconjurător și combaterii schimbărilor climatice, precum și servicii de evaluare externă a rapoartelor de alocare aferente obligațiunilor verzi emise de România prin Ministerul Finanțelor

**Servicii de asistență de evaluare externă solicitate:**

**Descriere generală:**

În conformitate cu prevederile legislației privind datoria publică (OUG nr. 64/2007 privind datoria publică și normele de aplicare aprobate prin HG nr. 1470/2007), MF este autorizat să emită titluri de stat, atât pe piața internă, cât și pe piața externă în scopul finanțării proiectelor/cheltuielilor care sunt destinate protejării mediului înconjurător și combaterii schimbărilor climatice, precum și a celor din domeniul social și de dezvoltare durabilă, în baza unui cadru special aprobat prin hotărâre a Guvernului.

Potrivit Strategiei de administrare a datoriei publice guvernamentale 2022-2024, una dintre liniile directoare pe termen mediu este introducerea emisiunilor de obligațiuni verzi, prin crearea Cadrului general pentru obligațiuni verzi la nivel suveran (denumit în continuare Cadrul general), prin eforturi coordonate la nivelul ministerelor de linie pentru identificarea cheltuielilor/proiectelor care vor face obiectul finanțării prin aceste obligațiuni. De asemenea, în conformitate cu Programul indicativ de emisiuni de titluri de stat aferent anului 2023, Ministerul Finanțelor are în vedere posibilitatea includerii în planul de finanțare și a emisiunilor de obligațiuni verzi, în funcție de finalizarea Cadrului general . În procesul de creare și implementare a Cadrului general Ministerul Finanțelor beneficiază de asistență tehnică din partea Băncii Mondiale.

În vederea realizării emisiunii inaugurale de obligațiuni verzi Ministerul Finanțelor trebuie să contracteze servicii de evaluare externă pentru Cadrul general aferent acestor obligațiuni.

Serviciile de evaluare externă a Cadrului general pot fi prestate în cursul anului 2023, iar prestarea serviciilor de evaluare externă a rapoartelor de alocare aferente obligațiunilor verzi emise de România prin Ministerul Finanțelor se va realiza estimativ în cursul anului 2024, în funcție de utilizarea fondurilor încasate prin emisiunea de obligațiuni.

Ministerul Finanțelor intenționează să implementeze un program suveran de obligațiuni verzi (tematice) și împrumuturi pentru a finanța cheltuielile esențiale pentru a facilita tranziția către o economie cu emisii scăzute de carbon, pentru a proteja mediul și pentru a promova prioritățile României din cadrul Obiectivelor de Dezvoltare Durabilă ale Națiunilor Unite. Direcția Generală a Trezoreriei și Datoriei Publice lucrează cu Banca Mondială pentru a stabili o structură de guvernanță robustă pentru debutul României pe piața obligațiunilor tematice, în conformitate cu Principiile Obligațiunilor Verzi ale Asociației Internaționale a Piețelor de Capital.

Direcția Generală de Trezorerie și Datorie Publică din cadrul Ministerului Finanțelor elaborează în prezent un Cadru general în interesul transparenței, dezvăluirii, integrității și calității pentru a demonstra modul în care va emite obligațiuni tematice. DGTDP intenționează să obțină o evaluare externă pentru a verifica dacă Cadrul general este în conformitate cu cele mai bune practici internaționale, astfel încât să ofere investitorilor o evaluare precisă a ambițiilor climatice și de mediu ale Cadrului general și robustețea structurii de guvernanță. Evaluarea va urma liniile directoare pentru evaluările externe de obligațiuni verzi ale Asociației Internaționale a Piețelor de Capital.

Având în vedere importanța tranzacției pentru a semnala angajamentul Guvernului României față de sustenabilitatea mediului, planurile de decarbonizare și obiectivele de dezvoltare durabilă, Ministerul Finanțelor va procura serviciile unui furnizor independent care să ofere o a doua opinie cu privire la Cadrul general și acreditările sale pozitive de mediu, asigurându-se că acesta este în conformitate cu cele mai bune practici internaționale și satisface așteptările investitorilor.

**I. Cerințe specifice necesare încheierii contractului privind serviciile de evaluare externă**

(1) Societatea de evaluare externă nu ar trebui să fie inclusă pe nicio listă neagră, respectiv să nu fie interzisă/descalificată de niciun organism de reglementare/statutar/sau altă organizație.

(2) Societatea trebuie să fie aliniată la Ghidul ICMA pentru evaluatorii externi. În acest sens ofertanții vor prezenta o declarație pe proprie răspundere prin care își asumă alinierea la Ghidul ICMA.

(3) Societatea de evaluare va accepta ca lucrările să fie efectuate de la distanță, participând la întâlniri, după caz, prin intermediul facilităților de teleconferință. Orele de întâlnire vor fi coordonate pentru a asigura participarea Direcției Generale de Trezorerie și Datorie Publică, precum și a echipelor Băncii Mondiale din București și Washington DC.

(4) Societatea de evaluare va adera la standarde stricte de confidențialitate în legătură cu informațiile puse la dispoziție de către beneficiar.

(5) Contractul privind serviciile de evaluare externă se încheie pe o perioadă de 1 an și 6 luni sau până la finalizarea prestării serviciilor și se semnează de către ministrul finanțelor, sau de o persoană delegată în acest sens, și de către reprezentantul mandatat al societății de evaluare externă câștigătoare a achiziției, pe baza documentelor depuse în vederea participării la atribuirea contractului de evaluare externă.

**II. Tipuri de servicii solicitate:**

1. Evaluarea externă a Cadrului general în baza căreia Ministerul Finanțelor va realiza emisiunile de obligațiuni verzi;
2. Evaluarea externă a rapoartelor de alocare aferente obligațiunilor verzi emise de România prin Ministerul Finanțelor.

 **Cerințe specifice pentru prezentarea ofertelor de servicii de evaluare externă**:

1. În urma acestei achiziții, va fi selectată o societate de evaluare externă (Second Party Provider – SPO), cu care MF va încheia un contract de prestări de servicii de evaluare externă;
2. Durata contractului: 1 an și 6 luni de la data semnării sau până la finalizarea prestării serviciilor;
3. Pentru prestarea serviciilor de evaluare externă menționate în baza contractului, MF, prin direcția de specialitate, va solicita societății de evaluare externă prestarea serviciilor în momentul în care Cadrul general aferent acestor obligațiuni va fi definitivat și respectiv când rapoartele de alocare vor fi finalizate.
4. În vederea participării la achiziția de servicii de evaluare externă, este necesar ca ofertanții să prezinte următoarele:
5. oferta tehnică;
6. oferta financiară.
7. Oferta tehnică
8. criterii tehnice și punctaje acordate:

|  |  |  |
| --- | --- | --- |
| **Criterii tehnice** | **Cerință minimă** | **Punctaj** |
| i) evaluarea externă a Cadrelor de obligațiuni verzi / sociale / de sustenabilitate ale emitenților suverani, pentru care ofertantul a prestat astfel de servicii în perioada 1 ianuarie 2020 – 30 iunie 2023 inclusiv  | minimum 1 cadru de obligațiuni verzi/sociale / de sustenabilitate ale emitenților suverani evaluat – 0 puncte | maxim 45 puncte pentru cele mai multe Cadre de obligațiuni verzi/sociale / de sustenabilitate ale emitenților suverani evaluate, restul ofertanților pro-rata  |
| ii) evaluarea externă a rapoartelor de alocare aferente obligațiunilor verzi / sociale / de sustenabilitate realizate de emitenți suverani, în perioada 1 ianuarie 2020 – 30 iunie 2023 inclusiv | minimum 1 raport de alocare aferente obligațiunilor verzi / sociale / de sustenabilitate realizate de emitenți suverani evaluat – 0 puncte | maxim 15 puncte pentru cele mai multe Rapoarte de alocare aferente obligațiunilor verzi / sociale / de sustenabilitate realizate de emitenți suverani evaluate, restul ofertanților pro-rata |
| Total |  | 60 puncte |

b) ofertele tehnice se prezintă în forma tabelară conform Anexei nr. 1. Ofertele tehnice trebuie însoțite de documentele suport care să ateste calitatea ofertantului în activitățile prezentate în oferta tehnică, și anume pagini relevante din Cadrele de obligațiuni verzi / sociale / de sustenabilitate ale emitenților suverani și din rapoartele de evaluare externă ale rapoartelor de alocare (paginile pe care să apară numele emitentului suveran, precum și numele societății care a prestat serviciile de evaluare externă);

c) oferta tehnică va conține obligatoriu și următoarele:

* Formularul de ofertă tehnică – Anexa nr. 3 la Specificațiile tehnice,
* prezentarea detaliată a membrilor echipei de proiect propuse sau CV-urile acestor persoane (cu precizarea expresă a faptului dacă există vorbitori de limbă română printre membrii echipei de proiect),
* confirmarea disponibilității ofertantului de a se angaja în proiect imediat după semnarea contractului,
* durata estimativă a perioadei de evaluare și termenul ofertat pentru transmiterea raportului de evaluare a Cadrului general,
* planul de proiect cu precizarea momentelor exacte la care vor fi transmise beneficiarului prima formă de proiect a raportului de evaluare, respectiv cea de-a doua formă de proiect a acestui raport.

d) angajamentul ofertantului că va transmite raportul de evaluare a cadrului general în termenul ofertat, care poate fi de maximum 45 de zile de la primirea proiectului de cadru menționat;

e) ofertele care nu primesc puncte la unul dintre criteriile tehnice prevăzute la subpunctul a), care obțin un scor tehnic mai mic de 30 de puncte sau care nu conțin informațiile/documentele solicitate la subpunctul c) sunt descalificate.

1. Oferta financiară

Oferta financiară se completează conform Anexei nr. 3. Aceasta va include totalitatea cheltuielilor exprimate în euro, fără TVA, ce derivă din aducerea la îndeplinire a obiectului achiziției, cheltuieli care includ, dar fără a se limita la, cheltuieli de transport, diurnă, cazare, fotocopiere etc.), distribuite pe fiecare categorie de servicii de evaluare externă, și anume:

|  |  |  |
| --- | --- | --- |
| **Nr. crt.** | **Tip Serviciu** | **Punctaj** |
| 1 | Evaluarea externă a Cadrului general în baza căreia Ministerul Finanțelor va realiza emisiunile de obligațiuni verzi  | 30 puncte |
| 2 | Evaluarea externă a rapoartelor de alocare aferente obligațiunilor verzi emise de România prin Ministerul Finanțelor  | 10 puncte |
|  | Total | 40 puncte |

Punctajul se acordă pentru fiecare tip de serviciu, astfel:

* pentru valoarea minimă a fiecărui tip de serviciu se acordă punctajul maxim corespunzător, prezentat mai sus;
* pentru altă valoare punctajul se acordă utilizând următoarea formulă de calcul:

Pserviciu n = Valoarea minimă **X**punctajul maxim corespunzător

 Valoarea n

1. Punctajul final. Pentru ierarhizarea ofertelor calificate, la punctajul tehnic se adaugă punctajul obținut la oferta financiară. În caz de egalitate de puncte între ofertanți, primează oferta care a obținut cel mai bun punctaj la oferta tehnică.
2. Prețul serviciilor prestate nu va depăși nivelul din oferta financiară câștigătoare pe fiecare tip de serviciu solicitat de către Ministerul Finanțelor.
3. În prezentarea ofertelor tehnice și financiare, ofertanții vor respecta structura pe categoriile de servicii.
4. **Domeniul de activitate**
5. Activitățile care urmează să fie întreprinse de societatea de evaluare, după cum urmează:

**A.1. În vederea evaluării Cadrului General**

i) Confirmă/revizuiește alinierea Cadrului general la cele patru componente de bază ale Principiilor Obligațiunilor Verzi;

ii) Evaluează corelarea cu strategia și prioritățile de sustenabilitate ale emitentului și ale emitentului, așa cum sunt menționate în declarațiile oficiale relevante;

iii) Examinează lista proiectelor eligibile propuse pentru Obligațiunile Verzi pentru a verifica corelarea categoriilor eligibile din Cadrul general și Principiile Obligațiunilor Verzi (2021);

iv) Oferă opinii Ministerului Finanțelor pentru consolidarea Cadrului conform celor mai bune practici internaționale și așteptărilor investitorilor în intervalul de timp convenit;

v) Redactează o opinie cu privire la Cadrul revizuit și confirmă că proiectele selectate sunt de așteptat să aibă un impact net pozitiv asupra mediului;

vi) Publică opinia sa cu privire la Cadrul general pe o platformă accesibilă publicului, conform acordului cu Ministerul Finanțelor, reprezentat de Direcția Generală de Trezorerie și Datoria Publică;

vii) Coordonează comunicarea media pre și post-emitere cu Banca Mondială și Ministerul Finanțelor, prin Direcția Generală de Trezorerie și Datoria Publică, conform strategiei de comunicare convenite;

**A.2.În vederea realizării rapoartelor de alocare**

i) Furnizează evaluarea externă a rapoartelor de alocare aferente obligațiunilor verzi emise de România prin Ministerul Finanțelor;

ii) Publică opinia sa cu privire la rapoartelor de alocare aferente obligațiunilor verzi emise de România prin Ministerul Finanțelor pe o platformă accesibilă publicului.

B. Rezultate specifice așteptate de la societatea de evaluare externă

Societatea de evaluare externă va participa la întâlnirea de deschidere a colaborării pentru a-și explica procesul în vederea furnizării opiniei externe. Societatea va emite un aviz final, care confirmă acreditările de mediu ale proiectelor selectate și alinierea Cadrului general la așteptările investitorilor și cele mai bune practici internaționale, în termenul convenit cu Ministerul Finanțelor, reprezentat de Direcția Generală de Trezorerie și Datoria Publică. Produsele livrabile (raportul de evaluare a Cadrului general si rapoartele de alocare) și activitățile asociate nu vor fi considerate finalizate până la revizuirea și aprobarea de către beneficiar. Societatea de evaluare externă va colabora cu experții tehnici ai Ministerului Finanțelor, reprezentați de Direcția Generală Trezorerie și Datoria Publică, precum și cu experți tehnici din ministerele sectoriale pentru culegerea de informații.

C. Documente specifice care trebuie puse de către beneficiar la dispoziția societății de evaluare externă:

(i) Cadrul general;

(ii) Lista proiectelor eligibile propuse pentru alocarea veniturilor care vor fi obținute din emisiunile de obligațiuni verzi;

(iii) alte documente convenite cu Direcția Generală de Trezorerie și Datoria Publică, inclusiv politici și programe guvernamentale care abordează sustenabilitatea, după caz.

1. **Recepția serviciilor de evaluare externă**

Rapoartele de evaluare (Cadrul general și alocare) vor constitui livrabilele care vor sta la baza recepției serviciilor prestate. Acestea urmează să fie depuse pe suport de hârtie la registratura unică a Ministerului Finanțelor sau transmise prin mijloace de comunicare la distanță.

Recepția se efectuează în baza Raportului de activitate care însoțește livrabilele, transmis de prestator pe suport de hârtie sau electronic și asumat de beneficiar.